### Beslutningstema

Det skal besluttes, om der skal meddeles dispensation til opførelse af en udestue på adressen P S Carlsvej 32, 6792 Rømø.

### Sagsfremstilling

Forvaltningen har modtaget ansøgning om lovliggørelse af etableret udestue på adressen P S Carlsvej 32, 6792 Rømø. Ansøger oplyser, at en overdækket terrasse mod vest er blevet lukket med facader i glas for at skærme for vinden og derved samtidig øge

Ejendommen er omfattet af lokalplan nr. 703 for sommerhusområdet Kromose, som i § 7.2 bestemmer, at der ikke må etableres glaskarnapper eller udestuer.

Bestemmelsen skal sikre kvaliteten i bebyggelsen, så sommerhusene fremstår med en helstøbt arkitektur og utilsigtede knopskydninger i andre materialer og formsprog begrænses.
Bestemmelsen har generelt været håndhævet restriktivt i sommerhusområderne, senest med afslag til en egentlig udestue på [adresse] i 2019.

Lovliggørende dispensation vil medføre en ændring af praksis og dermed være præcedensdannende for administrationen af ansøgninger om udestuer. Dette vil på sigt ændre karakteren i vores sommerhusområder, potentielt med en bebyggelse af varierende udtryk og kvalitet.
Forvaltningen anbefaler derfor, at der meddeles afslag til lovliggørelse af den ansøgte udestue.

Boligen er i BBR anført med et samlet boligareal på 97 m2. Stemmer dette overens med virkeligheden, er der mulighed for at udvide boligens areal, hvor der i facaden vil kunne etableres et større vinduesparti. Dog skal en evt. tilbygning udføres med saddeltag og samme tagdækning som sommerhuset.

### Lovgrundlag

Planloven

### Fagchefen for Plan og Udvikling indstiller,

at hidtidig praksis opretholdes og der meddeles afslag til lovliggørelse af den etablerede udestue.

### Beslutning

Indstillingen godkendt.